PFK Beroe Stara Zagora
PFK Beroe Stara Zagora (bugarski: ПФК Берое Стара Загора), ili jednostavnije Beroe, profesionalni je nogometni klub iz Stare Zagore, Bugarska. Takmiči se u prvoj nogometnoj ligi Bugarske. Osnovan je 6. maja 1916. pod imenom Vereja. Najveći uspjesi kluba su osvajanje prve lige u sezoni 1985/86, te osvajanje nacionalnog kupa 2010. i 2013. godine. Prvi nastup u evropskim takmičenjima ostvaruje u sezoni 1967/68. na Balkanskom kupu protiv ekipe KF Vllaznia Skadar. Tradicionalne boje kluba su zelena i bijela. Domaće utakmice igra na stadionu Beroe.